78 posto Amerikanaca misli da je rat s Irakom neizbježan  (4/2/03) - 2003-02-04
58 posto Amerikanaca podržava invaziju američkih snaga na Irak kako bi se s vlasti zbacilo Saddama Husseina
Istraga uzroka tragedije raketoplana Columbia, prijedlog proračuna koji predviđa rekordni deficit, te pripreme za intervenciju u Iraku, i upućivanje bombardera u područje Sjeverne Koreje – među dominantnim su temama današnjeg američkog tiska. u naslovu prenosi uvjeravanja NASE da “ni najveći umovi” agencije nisu mislili da bi eventualno lakše oštećenje oplate krila pri polijetanju moglo dovesti do katastrofe. Sada – piše list – NASA priznaje da možda nisu bili u pravu. Analizirajući državni proračun koji je predsjednik Bush uputio Kongresu, ističe kao glavne elemente – rekordni budžetski deficit, naglo povećanje izdvajanja za obranu i službe sigurnosti, te smanjenje izdvajanja za domaće programe. Samo u ministarstvu obrazovanja se eliminira 45 različitih programa, a smanjuje se i pomoć za razvoj ruralnih područja. Prioriteti ovog proračuna su – piše – borba protiv terorizma u inozemstvu, zaštita i sigurnost Amerikanaca u zemlji, te poticanje gospodarskog rasta. objavljuje najnovije ispitivanje javnog mijenja koje je proveo zajedno s televizijskom mrežom CNN i Gallupovim institutom. Čini se da će sutrašnji nastup državnog tajnika Colina Powella u Vijeću sigurnosti biti ključno ne samo za pridobivanje međunarodne podrške, nego i za uvjeravanje američkog javnog mijenja u potrebu pokretanja rata protiv Iraka. Sada – nastavlja – 58 posto Amerikanaca podržava invaziju američkih snaga na Irak kako bi se s vlasti zbacilo Saddama Husseina. No, polovica od tih 58 posto, kao i polovica onih 38 posto koji su protiv rata, kaže da bi mogli promijeniti mišljenje u ovisnosti od razvoja događaja. Zanimljivo je da čak 78 posto ispitanika misli da je rat neizbježan i da će Sjedinjene Države ratovati protiv Iraka za mjesec dana –piše najtiražniji američki list. Dodajmo još samo pisanje o stavljanju američkih bombardera u stanje pripravnosti – u znak upozorenja Sjevernoj Koreji. Ministrar obrane Donald Rumsfeld naložio je da se 24 bombardera velikog dometa stave u stanje pripravnosti za slučaj upućivanja u područje Sjeverne Koreje. Razlog – upozorenje Pyongyangu da ne pokuša iskoristiti američku preokupiranost Irakom – piše .